Yhdysvaltain YK-suurlähettiläs Nikki Haley totesi, että muita tavoitteita ovat Isis-järjestön kukistaminen ja Iranin vaikutuksen poistaminen Syyriasta.

YK-lähettiläs Haley pitää Syyrian presidentin syrjäyttämistä tärkeimpänä Syyria-toimena.

Yhdysvaltain ulkoministeri pitää Isisin kukistamista olennaisimpana Syyriassa.

Haley on muuttanut mieltään Trumpin linjan mukaisesti.

Haley ja Yhdysvaltain ulkoministeri Tillerson ovat hieman eri linjoilla Yhdysvaltain Syyrian-toimien arvottamisessa. ZUMA WIRE

Yhdysvaltain YK-suurlähettiläs Nikki Haley totesi lauantaina, että Yhdysvaltain tavoitteet Syyriassa Isis-järjestön kukistaminen ja Iranin vaikutuksen poistaminen Syyriasta, sekä presidentti Bashir Al-Assadin syräytys Syyrian johdosta.

- Syyria ei voi rauhoittua niin kauan kuin Assad on siellä, Haley totesi.

Haleyn tuoreet kommentit poikkeavat Haleyn kommenteista ennen kuin Yhdysvallat iski torstaina 59 tomahawk-ohjuksella syyrialaiseen ilmatukikohtaan. Yhdysvaltain isku oli presidentti Donald Trumpin määräämä vastaisku syyrialaisia siviilejä vastaan tehdylle kaasuhyökkäykselle.

- Pitää valita taistelunsa ja me tarkkailemme tilannetta. Tällä hetkellä Assadin syrjäyttäminen ei ole ykkösasiamme, Haley sanoi toimittajille maaliskuun 30. päivä, vain päiviä ennen Syyrian sariinihyökkäystä.

Yhdysvaltain ulkoministeri Rex Tillerson on nimennyt Yhdysvaltain ykkösasiaksia Isisin kukistamisen.

- Kun Isis on kukistettu, voimme pohtia, mitä voimme tehdä Syyrian vakauttamiseksi, Tillerson sanoi lauantaina.

Tillersonin mukaan Yhdysvallat toivoo poliittista neuvotteluratkaisua Syyriaan.

Syyrian armeijan ilmaiskuissa kuoli 18 ihmistä Idlibissä lauantaina. Heistä viisi oli lapsia.